b'\n_START_ARTICLE_\nSuhoj Su-35BM\n_START_SECTION_\nRazlike od Su-27M/Su-35\n_START_PARAGRAPH_\nJedna od najve\xc4\x87ih razlika Suhoja Su-35BM od lovca Su-27M/Su-35 je \xc5\xa1to je na modelu BM uklonjen kanard, kojeg primjerice koriste Eurofighter Typhoon ili Dassault Rafale. Ipak, zrakoplov ima mogu\xc4\x87nost, poput lovaca iz serije Su-30 za naknadnom instalacijom kanarda._NEWLINE_Novi dizajn i struktura zrakoplova omogu\xc4\x87uju smanjenje radatskog popre\xc4\x8dnog presjeka. Kao motori koriste se pobolj\xc5\xa1ani Saturn 117S turbofen motori. U lovac je ugra\xc4\x91ena i sonda za punjenje lovca gorivom tokom leta.\n_START_SECTION_\nElektronika\n_START_PARAGRAPH_\nOsim jasne fizi\xc4\x8dke razlike, avionika lovca Su-35BM zna\xc4\x8dajno je pobolj\xc5\xa1ana, te je u potpunosti ruskog podrijetla. U elektroniku zrakoplova uklju\xc4\x8den je i radarski sustav N035 Irbis (PESA radar) koji omogu\xc4\x87uje pasivno elektroni\xc4\x8dko skeniranje. Tako\xc4\x91er, na repu lovca dodatno je montiran radar. U kasnijoj proizvodnji lovaca, kao stra\xc5\xbenji radar koristit \xc4\x87e se IRBIS-E radar, koji je pobolj\xc5\xa1ana verzija prija\xc5\xa1njeg N035 radara, s ve\xc4\x87om vr\xc5\xa1nom snagom i boljim ECM karakteristikama. Za vlastitu elektroni\xc4\x8dku samoobranu i elektroni\xc4\x8dko ratovanje, lovac koristi L175M Khibiny-M sustav. Kasnija proizvodnja uklju\xc4\x8divat \xc4\x87e Irbis-E radar s ve\xc4\x87im mogu\xc4\x87nostima pretra\xc5\xbeivanja._NEWLINE_Kokpit je redizajniran, te se u njemu nalaze dva LCD zaslona kojima se pilot koristi, kao i kompatibilnom kacigom koja mu prenosi vizualne informacije. Zrakoplov koristi i software koji je kompatibilan s novim sustavom oru\xc5\xbeja. U naprednu elektroniku kojom je opremljen ovaj zrakoplov, spada i sustav za ciljanje mete na velikoj udaljenosti, data-link velikih mogu\xc4\x87nosti i elektroni\xc4\x8dki sustav za izvi\xc4\x91anje. Ugra\xc4\x91en je i laganiji sustav za kontrolu leta kao i GLONASS radijski sustav satelitske navigacije._NEWLINE_Su-35BM smatra se lovcem 4++ generacije dok pojedini eksperti smatraju da avion ima karakteristike zbog kojih se mo\xc5\xbee smatrati lovcem 5. generacije, poput F-22 Raptora.\n_START_SECTION_\nNesre\xc4\x87a\n_START_PARAGRAPH_\n14. travnja 2009. prototip lovca Su-35BM sru\xc5\xa1io se tijekom testiranja velikih brzina. Pilot je ostao neozlije\xc4\x91en, nakon \xc5\xa1to se katapultirao iz aviona. Prema informacijama iz Suhoja, lovcu su otkazale ko\xc4\x8dnice prilikom slijetanja. To je uzrokovalo da se lovac velikom brzinom pribli\xc5\xbeio slijetnoj pisti, dok je istodobno lijevi motor zahvatila vatra.\n_START_SECTION_\nKorisnici\n_START_PARAGRAPH_\nRuska Federacija: Su-35BM predstavljen je na MAKS Airshowu 18. kolovoza 2007. Tako\xc4\x91er, tokom tog aeromitinga, ruske zra\xc4\x8dne snage potpisale su ugovor s tvrtkom Suhoj o narud\xc5\xbebi 48 Su-35S lovaca do 2015., zajedno s 12 Su-27SM i 4 Su-30M2 zrakoplova. Ta narud\xc5\xbeba predstavlja prvu narud\xc5\xbebu i kupnju Su-35 lovaca. U studenom 2009. Suhoj je zapo\xc4\x8deo s provo\xc4\x91enjem potpisanog ugovora sa Rusijom te zapo\xc4\x8deo s izradom zrakoplova koji \xc4\x87e biti dostavljeni 2010. godine._NEWLINE_ Venezuela: za potrebe vlastitih zra\xc4\x8dnih snaga, Venezuela je naru\xc4\x8dila 24 Su-35 lovaca.'